Wong Acèh

Wong Acèh iku jeneng suku sing manggon ing pucuk lor pulo Sumatra. Agamané Islam lan basa sing dipigunakaké ya iku basa Acèh sing isih kerabat karo basa Campa.

 Riwayat jeneng Acèh 

Ngenani jeneng aceh, ana dongèng sing dikawruhi umum kaya mangkéné:

Sawijining dina ana puti Hindustan ilang digolèki déning seduluré nganti tekan pulo Sumatra. Satekané ing Acèh saduluré banjur ketemu puteri mau. Marang sing ndunungi dijlèntrèhaké manawa putri mau iku “aci”-né utawa adiné.

Amarga putri iku kinurmatan, sing ndunungi percaya yèn panjenengané katurunan bangsawan uga. Saka mupakat para sing ndunungi, putri iki banjur diangkat dadi ratu (raja). Kanggo mènèhi jeneng nagari sing anyar iku banjur karan waé “Aci”, dijupuk saka tembung sing wiwitan kaprungu diucapaké déning seduluré. Sabanjuré sebutan “Aci” iku owah dadi “Acèh”.

Carita liya, miturut Valentijn (1688), Acèh asalé saka tembung “Acai”, uga istilah Hindustani, sing tegesé éndah. Miturut dongèng iku istilah iki asring dipocapaké déning wong-wong India sing teka saka Hindustani nalika tekan Acèh, sawisé ndeleng kaéndahan talatah iki saka kapal. Amarga kasengsem wong-wong India mau banjur nyebut “Acai”, “Acai”. Amarga saka iku nagari iki banjur diarani Acai, tanah Acai lan wusanané owah dadi tanah Acèh, tegesé tanah éndah.

 Tokoh-tokoh saka suku Acèh 
 Sheikh Hamzah al-Fansuri
 Sheikh Nuruddin ar-Raniry
 Sheikh Abdurrauf utawa kondhang kanthi jeneng Syiah Kuala
 Tun Sri Lanang
 Ismail al-Asyi
 Mr Teuku Mohammad Hassan
 Mohamad Kasim Arifin
 Teungku Hasan Muhammad di Tiro
 P.Ramlee atau Teuku Zakaria Teuku Nyak Puteh
 Tan Sri Sanusi Juned
 YB Dato Seri Paduka Haji Badruddin Amiruldin
 Teuku Umar
 Cut Nyak Dhien
 Cut Nyak Meutia
 Panglima Polim
 Teungku Chik di Tiro Muhammad Saman
 Sultan Iskandar Muda
 Teuku Nyak Arief
 Teungku Muhammad Daud Beureu'eh

 Rujukan 

 Uga delengen 
 Nanggroe Acèh Darussalam
 Pratélan suku ing Indonésia

Kategori:Acèh
Acèh